text: Huspriserne? De er faldet igen
  31 oktober 2012 kl. 08.42
  Hen over sommeren er priserne på huse og ejerlejligheder igen-igen faldet - dog kun lidt.
  En ny opgørelse fra Danmarks Statistik viser, at priserne på huse fra juli til august faldt med 1,6 procent. 
  Prisen på ejerlejligheder faldt med 1,4 procent.
  Til gengæld er sommerhuse blevet dyrere - dog kun lidt: 0,5 procent.
  Med det seneste fald er huspriserne næsten nede på niveauet fra marts, som er lavpunktet for det seneste halve år.
  